जैन काव्यों का प्रणयन धार्मिक प्रेरणा से हुआ है. इस काल के जैन कवियों ने भी मानव को प्रबोधित करते हुये भोगों की क्षणभंगुरता और भौतिक स्वरूप की नश्वरता तथा परनारी-गमन की अनैतिकता की ओर ध्यान आकर्षित किया .परन्तु जैन काव्यों में नारी को व्यक्ति होने का गौरव भी मिला है..राजमती स्वेच्छा से नेमिनाथ का वरण करती है.उसके उदासी हो कर चले जाने पर अनब्याही रह कर अपने जीवन को साधना के मार्ग पर प्रवृत्त करती है.